Nival Boutique hotel live
2026-07-25 20:30 - 23:30 (Europe/Athens) | Nival Boutique Hotel, Απολλωνία, Σίφνος, Κυκλάδες, 84003, Greece
Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

"AI-MILIA"
2026-07-25 21:00 - 23:00 | Πλατεία Άι Γιώργη (Άι Λούκας), Άι Λούκας, Σίφνος, Κυκλάδες, 84003, Greece
Παράσταση αφήγησης από την Αιμιλία Υψηλάντη.
Σε μια προσωπική κατάθεση ψυχής μάς προσκαλεί η κυρία του θεάτρου Αιμιλία Υψηλάντη. Μια προσωπική διαδρομή μνήμης, ταυτότητας και αλήθειας, όπου το θέατρο γίνεται εξομολόγηση και ουσιαστική σύνδεση ανάμεσα στην ηθοποιό και τον θεατή. Η παραστασιακή αφήγηση ξεκινά από μια απλή, σχεδόν καθημερινή συνθήκη: μια ηθοποιός που δεν φεύγει από τη σκηνή μετά το τέλος της παράστασης. Εκεί ανασύρει εικόνες, μνήμες, θραύσματα ζωής. Παιδικά χρόνια, οικογένεια, έρωτες, κοινωνικές επιταγές, σώμα, ελευθερία. Μια ζωή που ξεκίνησε στη μεγάλη οθόνη της δεκαετίας του ’60 φτάνει ως τη σημερινή εποχή, μεταφράζοντας το παρελθόν με το λεξιλόγιο του σήμερα. Το προσωπικό διασταυρώνεται με το συλλογικό, και η ιδιωτική μνήμη με την ιστορία μιας ολόκληρης γενιάς. Από τις κοινωνικές απαγορεύσεις και τα στερεότυπα, μέχρι τις κατακτήσεις και τις ελευθερίες που σήμερα θεωρούμε δεδομένες, ενώ εξακολουθούν να επαναπροσδιορίζονται.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

Danceroom
2026-07-28 21:00 - 23:30 | Πλατεία Βερνίκου (Πλατύς Γιαλός), Outdoor gym station, Σίφνος, Κυκλάδες, 84003, Greece
Η Nadi Calla παρουσιάζει ένα μεγάλο μέρος του δεύτερου άλμπουμ της, με τίτλο DANCEROOM*, σε μουσική και στίχους δικούς της. Τραγούδια που μιλούν για τόπους και σχέσεις όπου η ψυχή εκφράζεται ελεύθερα: χορεύει, νοσταλγεί, ξαναζεί και παρασύρει μαζί της το σώμα. Με επιρροές από διαφορετικά μουσικά είδη, η Nadi Calla διαμορφώνει ένα ιδιαίτερο προσωπικό ύφος, συνδυάζοντας τραγούδια και instrumental συνθέσεις σε ένα ενιαίο μουσικό σύμπαν. Η συναυλία περιλαμβάνει επίσης επιλογές από το πρώτο της άλμπουμ και διασκευές που κινούνται στο ίδιο μουσικό και αισθητικό ύφος, διαμορφώνοντας μια ατμοσφαιρική και βαθιά προσωπική εμπειρία.
*”We didn’t knock on the door, we just passed right through. This is a cool danceroom.”
ΜΟΥΣΙΚΟΙ
ΠΙΑΝΟ – ΤΡΑΓΟΥΔΙ: Nadi Calla
ΜΠΑΣΟ – ΕΝΟΡΧΗΣΤΡΩΣΗ: Παρασκευάς Κίτσος
ΚΙΘΑΡΑ: Γρηγόρης Ντάνης
ΤΥΜΠΑΝΑ: Γιάννης Αγγελόπουλος
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με τον Εξωραϊστικό Σύλλογο Πλατύ Γιαλού.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

Παραδοσιακό γλέντι
2026-07-28 21:00 - 23:30 | Κάτω Πετάλι (πλατεία), Κάτω Πετάλι, Σίφνος, Κυκλάδες, 84003, Greece

Έγκλημα στη Σίφνο (παρουσίαση βιβλίου)
2026-07-29 20:30 - 22:30 | Hotel Nymfes, Καμάρες, Σίφνος, Κυκλάδες, 84003, Greece

Sidaaros
2026-08-01 21:00 - 23:30 | Ακρόπολη Αγίου Ανδρέα, Μυκηναϊκή Ακρόπολη Αγίου Ανδρέα Σίφνου, Σίφνος, Κυκλάδες, 84003, Greece
Η performance ΣΙΔΑΑΡΟΣ*, με τον Νικόλα Λακιωτάκη επί σκηνής, συνδυάζει λόγο, μουσική και βιντεοεγκατάσταση, κινούμενη ανάμεσα στην ιστορική τεκμηρίωση και τη μυθοπλασία, τη ρεαλιστική αφήγηση και το όνειρο. Με αφετηρία το μέταλλο και τη διαδρομή του μέσα στον χρόνο, η παράσταση διερευνά την προέλευση του σιδήρου και τη σχέση του με τα αστέρια. Μπορούμε άραγε να ανασυνθέσουμε την πορεία δισεκατομμυρίων ετών ενός μετάλλου, από τη γέννησή του στο Σύμπαν έως τα έγκατα της Γης; Πώς επηρεάζει το ανθρώπινο σώμα, άλλοτε ως απαραίτητο συστατικό του οργανισμού και άλλοτε ως δηλητήριο;
Η αφήγηση στρέφεται επίσης στη μακρά ιστορία των μετάλλων στις Κυκλάδες και, ειδικότερα, στη Σίφνο και τη Σέριφο. Στη Σίφνο, η μεταλλευτική δραστηριότητα ανάγεται ήδη στην 3η χιλιετία π.Χ., ενώ ο ορυκτός πλούτος του νησιού συνδέθηκε καθοριστικά με την οικονομική και πολιτιστική του εξέλιξη. Τα ίχνη των αρχαίων μεταλλείων που διατηρούνται έως σήμερα μαρτυρούν μια βαθιά σχέση ανάμεσα στο υπέδαφος, την ανθρώπινη εργασία και τη συλλογική μνήμη. Στη Σέριφο, η μεγάλη απεργία των μεταλλωρύχων το 1916 αποτέλεσε καθοριστική στιγμή για την ιστορία του νησιού και τους εργατικούς αγώνες στην Ελλάδα.
*ΣΙΔΑΑΡΟΣ παραπέμπει στον αρχαϊκό/διαλεκτικό τύπο «σίδᾱρος», που συνδέεται με τον σίδηρο. Η ετυμολογική σύνδεση με τη ρίζα sweid- («λάμπω») και το λατινικό sidus («αστέρι»).
ΣΥΛΛΗΨΗ & ΕΡΜΗΝΕΙΑ
Νικόλας Λακιωτάκης
ΚΕΙΜΕΝΑ
Νικόλας Λακιωτάκης, Jérôme Margueron, Louis Fresnes, L’Exposition universelle illustrée, Παρίσι, τεύχος 1ης Αυγούστου 1878, Ισμήνη Ζάνου-Γρώμαν, Πεπρωμένα και Πορείες Ζωής, William Shakespeare, Η Τρικυμία.
Στην παράσταση περιλαμβάνονται επίσης μαρτυρίες των Ζαννή Λιβάνιου, Άννας Ρώτα και Μιχάλη Κουζούπη, όπως καταγράφηκαν από την Αλεξάνδρα Χριστακάκη στο βιβλίο της Στα Σπλάχνα της Σερίφου, καθώς και του Θοδωρή Λιβάνιου, από την εκπομπή της ΕΡΤ Σέριφος 1916 του Γιώργου Πετρίτση, Αφήγηση: Δημήτρης Ναθαναήλ
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με την Εφορεία Αρχαιοτήτων Κυκλάδων, τον Δήμο Σίφνου και τον Πολιτιστικό Σύλλογο Σίφνου.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

By the book
2026-08-02 21:00 - 23:00 | Πλατεία Αγ. Γεωργίου (Καταβατή), Καταβατή, Σίφνος, Κυκλάδες, 84003, Greece
Η φετινή ενότητα By the Book είναι αφιερωμένη στο Διάστημα, με βασικό προσκεκλημένο τον Πρόεδρο του Ελληνικού Κέντρου Διαστήματος, Μανώλη Ράμμο. Αφορμή αποτελεί η Artemis II, η πρώτη επανδρωμένη αποστολή της NASA γύρω από τη Σελήνη έπειτα από περισσότερα από πενήντα χρόνια, αλλά και η ολοένα μεγαλύτερη παρουσία της διαστημικής τεχνολογίας στην καθημερινότητά μας. Η συζήτηση εστιάζει στην εξερεύνηση του Σύμπαντος, στους πλανήτες και στις τεχνολογίες που επηρεάζουν άμεσα τη ζωή μας στη Γη. Μεταξύ άλλων, περιλαμβάνει αναφορά στο ελληνικό πρόγραμμα μικροδορυφόρων και στη συμβολή του στην παρακολούθηση του περιβάλλοντος και τη διαχείριση φυσικών καταστροφών. Τη συζήτηση πλαισιώνουν ο Πάνος Κωνσταντόπουλος και ο Claude Laurent, θέτοντας στον Μανώλη Ράμμο ερωτήματα που απασχολούν το ευρύ κοινό γύρω από την εξερεύνηση του Διαστήματος.
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με τον Πολιτιστικό Σύλλογο Σίφνου και τον Δήμο Σίφνου.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

ΣΙΦΝΟΣ: Φως και Χρώμα
2026-08-07 18:30 - 22:00, 2026-08-08 18:30 - 22:00, 2026-08-09 18:30 - 22:00, 2026-08-10 18:30 - 22:00, 2026-08-11 18:30 - 22:00, 2026-08-12 18:30 - 22:00, 2026-08-13 18:30 - 22:00, 2026-08-14 18:30 - 22:00 and 9 more dates | Ίδρυμα Πρόκου, Prokos Foundation, Σίφνος, Κυκλάδες, 84003, Greece
Έκθεση φωτογραφίας
Βασίλης Κυριτσόπουλος

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

Cold War
2026-08-08 21:00 - 23:30 | Δημοτικό Σχολείο Σίφνου, Δημοτικό Σχολείο Σίφνου, Καταβατή, Σίφνος, Κυκλάδες, 84003, Greece
Στη μεταπολεμική Πολωνία, ο Paweł Pawlikowski αφηγείται την ιστορία της Ζούλα, μιας νεαρής τραγουδίστριας με έντονη προσωπικότητα, και του Βίκτορ, ενός πιανίστα και μουσικού διευθυντή που αναγνωρίζει αμέσως το ταλέντο της. Ανάμεσά τους γεννιέται ένας παράφορος έρωτας, ο οποίος θα δοκιμαστεί από τις πολιτικές συνθήκες, τις προσωπικές τους επιλογές και τις διαρκείς μετακινήσεις τους ανάμεσα στην Ανατολική και τη Δυτική Ευρώπη. Σε μια διαδρομή δεκαπέντε χρόνων, από την Πολωνία του σταλινισμού έως το Παρίσι της τζαζ και της καλλιτεχνικής ελευθερίας, οι δύο ήρωες χωρίζουν και συναντιούνται ξανά, παγιδευμένοι σε μια σχέση πάθους, ζήλιας και αμοιβαίας εξάρτησης. Δεν μπορούν να ζήσουν μαζί, αλλά αποδεικνύεται εξίσου αδύνατο να ζήσουν ο ένας χωρίς τον άλλον. Εμπνευσμένος από την ταραγμένη ιστορία των γονιών του, ο σκηνοθέτης συνθέτει μια λιτή, ασπρόμαυρη και βαθιά μελαγχολική ερωτική ιστορία, με φόντο τον Ψυχρό Πόλεμο και μια Ευρώπη διχασμένη ανάμεσα στην Ανατολή και τη Δύση. Η ταινία τιμήθηκε το 2018 με το Βραβείο Σκηνοθεσίας στο 71ο Φεστιβάλ Καννών και απέσπασε την ίδια χρονιά πέντε βραβεία της Ευρωπαϊκής Ακαδημίας Κινηματογράφου. Ήταν επίσης υποψήφια για τρία Όσκαρ: Σκηνοθεσίας, Ξενόγλωσσης Ταινίας και Φωτογραφίας. Μετά την προβολή θα ακολουθήσει συζήτηση με το κοινό, παρουσία του σκηνοθέτη Paweł Pawlikowski.
Η προβολή θα συνοδεύεται από υπότιτλους στα ελληνικά και τα αγγλικά.
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με τον Πολιτιστικό Σύλλογο Σίφνου και τον Δήμο Σίφνου

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

Creative Sifnos
2026-08-16 21:00 - 23:30 | Δραγάτση, Αρτεμώνας, Σίφνος, Κυκλάδες, 84003, Greece
Το φεστιβάλ, σε συνεργασία με το Δίκτυο Αρχιπέλαγος και τον Δήμο Σίφνου, παρουσιάζει μια βραδιά αφιερωμένη στην πλούσια κληρονομιά της σιφνέικης κεραμικής. Η δράση εντάσσεται στο πλαίσιο της συμμετοχής της Σίφνου στο Δίκτυο Δημιουργικών Πόλεων της UNESCO και αναδεικνύει τις σύγχρονες κοινότητες των αγγειοπλαστών του νησιού. Η κεραμική προσεγγίζεται ως μια τέχνη άρρηκτα συνδεδεμένη με την ιστορία, την καθημερινή ζωή και την ταυτότητα της Σίφνου, αλλά και ως ένα ζωντανό πεδίο σύγχρονης δημιουργίας. Μέσα από τη συζήτηση και τον κινηματογράφο, παρουσιάζονται οι άνθρωποι, οι γνώσεις και οι τεχνικές που διατηρούν ζωντανή και εξελίσσουν την αγγειοπλαστική παράδοση του νησιού.
Η βραδιά ανοίγει με μια συζήτηση για την παρουσία και τη σημασία της κεραμικής στη Σίφνο, από την αρχαιότητα έως τη σύγχρονη εποχή. Εκπρόσωποι της αρχαιολογίας, της αρχιτεκτονικής ιστορίας και της τοπικής αυτοδιοίκησης προσεγγίζουν το θέμα από διαφορετικές οπτικές, εξετάζοντας τη διαδρομή της σιφνέικης αγγειοπλαστικής και τον ρόλο της στη διαμόρφωση του πολιτιστικού τοπίου του νησιού. Τη συζήτηση συντονίζει ο Jacob Moe, διευθυντής του Δικτύου Αρχιπέλαγος. Συμμετέχουν ο Γιώργος Γαβαλάς, αρχαιολόγος και επιμελητής για τη Σίφνο και τη Σέριφο στην Εφορεία Αρχαιοτήτων Κυκλάδων, η Ιωάννα Θεοχαροπούλου, ιστορικός αρχιτεκτονικής, και η Μαρία Ναδάλη, δήμαρχος Σίφνου.
Στο δεύτερο μέρος της εκδήλωσης προβάλλονται επτά ντοκιμαντέρ μικρού μήκους, σε σκηνοθεσία του Jacob Moe, τα οποία δημιουργήθηκαν στο πλαίσιο της έρευνας του Δικτύου Αρχιπέλαγος για τη σιφνέικη αγγειοπλαστική. Οι ταινίες μάς μεταφέρουν στα εργαστήρια των Νίκου και Γιάννη Λεμπέση, Αντώνη και Γιάννη Ατσόνιου, Αντώνη Κ. Καλογήρου, Γεωργίου Ατσόνιου, Κώστα Δεπάστα, Φρατζέσκου Λεμόνη και Γιάννη Ποδότα. Μέσα από εκτενείς συνεντεύξεις, πλάνα παρατήρησης και αρχειακό φωτογραφικό υλικό, οι ταινίες καταγράφουν τη γνώση, τις τεχνικές και τις ιστορίες που περνούν από γενιά σε γενιά, αναδεικνύοντας μια ζωντανή παράδοση που συνεχίζει να εξελίσσεται.
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με το Δίκτυο Αρχιπέλαγος και τον Δήμο Σίφνου.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

La Quinta Stagione
2026-08-23 21:00 - 23:00 | Δημοτικό Σχολείο Σίφνου, Δημοτικό Σχολείο Σίφνου, Καταβατή, Σίφνος, Κυκλάδες, 84003, Greece
Το ντοκιμαντέρ La Quinta Stagione, σε σκηνοθεσία Giuseppe Carrieri και παραγωγή της Paola Valeria Jovinelli, συνιδρύτριας του φεστιβάλ, παρουσιάζει πέντε ιστορίες γυναικών που έχουν αφήσει το δικό τους αποτύπωμα στη σύγχρονη ιταλική γαστρονομία. Η ταινία ακολουθεί πέντε διακεκριμένες Ιταλίδες σεφ, την Caterina Ceraudo, τη Martina Caruso, τη Valeria Piccini, την Antonia Klugmann και την Cristina Bowerman, σε ένα κινηματογραφικό ταξίδι στη φύση, στον χρόνο και στους τόπους που διαμόρφωσαν τη μαγειρική τους ταυτότητα. Τα γυρίσματα πραγματοποιήθηκαν ακολουθώντας τον κύκλο των εποχών, τις ισημερίες και τα ηλιοστάσια: άνοιξη στην Καλαβρία με την Caterina Ceraudo, καλοκαίρι στη Σαλίνα με τη Martina Caruso, φθινόπωρο στην Τοσκάνη με τη Valeria Piccini, χειμώνας στα σύνορα του Friuli με την Antonia Klugmann και, τέλος, η «Ρώμη των τεσσάρων εποχών +1» της Cristina Bowerman.
Μακριά από τα τηλεοπτικά στερεότυπα γύρω από την υψηλή γαστρονομία, το La Quinta Stagione υιοθετεί μια ήσυχη και ουσιαστική κινηματογραφική ματιά. Ο δεσμός με τον τόπο βρίσκεται στον πυρήνα της αφήγησης, καθώς η κουζίνα αναδεικνύεται σε πεδίο προσωπικής έκφρασης και ελευθερίας. Το αποτέλεσμα είναι ένα ποιητικό ταξίδι στην Ιταλία, το οποίο φωτίζει τη δημιουργικότητα, τη διαφορετικότητα και τη γυναικεία παρουσία στη σύγχρονη γαστρονομία. Μετά την προβολή θα ακολουθήσει συζήτηση με το κοινό, παρουσία του σκηνοθέτη Giuseppe Carrieri και της βραβευμένης με αστέρι Michelin σεφ Cristina Bowerman. Η βραδιά θα ολοκληρωθεί με μια ιδιαίτερη γαστρονομική παρέμβαση-έκπληξη της Cristina Bowerman, εμπνευσμένη από τη γαστρονομική παράδοση της Σίφνου.
Η προβολή θα συνοδεύεται από υπότιτλους στα ελληνικά και τα αγγλικά.
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με τον Πολιτιστικό Σύλλογο Σίφνου και τον Δήμο Σίφνου.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

Hawk Tales
2026-08-28 21:00 - 23:30 | Ακρόπολη Αγίου Ανδρέα, Μυκηναϊκή Ακρόπολη Αγίου Ανδρέα Σίφνου, Σίφνος, Κυκλάδες, 84003, Greece
Την πανσέληνο του Αυγούστου, στη Μυκηναϊκή Ακρόπολη του Αγίου Ανδρέα, ο τρομπετίστας και συνθέτης Ανδρέας Πολυζωγόπουλος, παρουσιάζει τη νέα του δουλειά με τίτλο HAWK TALES. Στο νέο άλμπουμ που θα κυκλοφορήσει το φθινόπωρο, ο ήχος αποκτά έναν πιο ηλεκτρικό και σύγχρονο χαρακτήρα: τα τύμπανα έρχονται στο προσκήνιο, το ηλεκτρικό μπάσο αντικαθιστά το κοντραμπάσο και το ακουστικό πιάνο δίνει τη θέση του στο Fender Rhodes. Οι νέες συνθέσεις διαμορφώνουν ένα μουσικό τοπίο στο οποίο κυριαρχούν τα grooves, η ρυθμική ένταση και η ελευθερία του αυτοσχεδιασμού, με αναφορές στον Miles Davis, τον Nils Petter Molvær και, κυρίως, τον Erik Truffaz. Το HAWK TALES είναι μια βαθιά προσωπική και βιωματική δουλειά, εμπνευσμένη από την ενασχόληση του Ανδρέα Πολυζωγόπουλου με το αλεξίπτωτο πλαγιάς και τη σχέση του με τη φύση. Η αίσθηση της πτήσης, της ελευθερίας και της θέασης του τοπίου από ψηλά μεταφέρεται στη μουσική, διατηρώντας τον λυρισμό και την ευαισθησία που χαρακτηρίζουν τη δημιουργική του πορεία.
Η συναυλία εντάσσεται στις εκδηλώσεις της Αυγουστιάτικης Πανσελήνου του Υπουργείου Πολιτισμού, οι οποίες πραγματοποιούνται υπό τον συντονισμό της Γενικής Διεύθυνσης Αρχαιοτήτων και Πολιτιστικής Κληρονομιάς. Σε έναν από τους σημαντικότερους αρχαιολογικούς χώρους της Σίφνου, η μουσική συναντά το τοπίο και το φως της πανσελήνου, σε μια βραδιά με ξεχωριστή ατμόσφαιρα.
ΜΟΥΣΙΚΟΙ
ΤΡΟΜΠΕΤΑ, ΕΦΕ: Ανδρέας Πολυζωγόπουλος
ΠΙΑΝΟ, ΠΛΗΚΤΡΑ: Γιάννης Παπαδόπουλος
ΗΛΕΚΤΡΙΚΟ ΜΠΑΣΟ: Γιώργος Κωνσταντίνου
ΤΥΜΠΑΝΑ: Παναγιώτης Κωστόπουλος
ΕΙΣΟΔΟΣ ΕΛΕΥΘΕΡΗ
Υπό την αιγίδα και με την υποστήριξη του Υπουργείου Πολιτισμού.
Συνδιοργάνωση με την Εφορεία Αρχαιοτήτων Κυκλάδων και τον Πολιτιστικό Σύλλογο Σίφνου.

Share on Facebook(Ανοίγει σε νέο παράθυρο)
Facebook

Share on WhatsApp(Ανοίγει σε νέο παράθυρο)
WhatsApp

Share on X(Ανοίγει σε νέο παράθυρο)
X

Εκτύπωση(Ανοίγει σε νέο παράθυρο)
Εκτύπωση

Email a link to a friend(Ανοίγει σε νέο παράθυρο)
Email

18ο Φεστιβάλ Κυκλαδικής Γαστρονονομίας "Νικόλαος Τσελεμεντές"
2026-09-17 18:00 | Πλατεία Αρτεμώνα, Bus Stop Artemonas, Σίφνος, Κυκλάδες, 84003, Greece
